**MNB azonosító kód: F98**

**Kitöltési előírások**

**Éves beszámolót készítő vállalatok mérlege** **és eredménykimutatása**

**Általános előírások**

Az adatszolgáltatás keretében az Igazságügyi Minisztérium az általa elektronikusan feldolgozott, nem konszolidált éves vállalati beszámolóknak a számvitelről szóló 2000. évi C. törvény (a továbbiakban: Számv. tv.) 1., illetve 4. melléklete szerinti mérlegeit és a Számv. tv. 2., 3. illetve 5. melléklete szerinti eredménykimutatásait köteles megküldeni, szöveges állományban, CSV formátumban. Külön fájlban kell szerepeltetni a (normál, nem egyszerűsített) éves beszámoló adatokat és az ettől eltérő beszámolási formák mérlegeit és eredménykimutatásait. Az adatszolgáltatásnak a naptári évvel megegyező üzleti éves és a naptári évtől eltérő, de a tárgyév során záruló üzleti évvel rendelkező vállalatok mérlegeit és eredménykimutatásait is tartalmaznia kell. Az adatállományokban – vállalatonként egy sorban – szerepeltetni kell a vállalatok KSH-törzsszámát (az adószám első nyolc karakterét), az üzleti év kezdetének és végének dátumát, a beszámoló befogadásának időpontját, a beszámoló típusát, pénznemét és pénzegységét, továbbá az üzleti évben átlagosan foglalkoztatottak számát, valamint a tárgyévi mérleg és eredménykimutatás adatokat.