#### MNB azonosító kód: R45

**Kitöltési előírások**

**Éven túli lejáratú hiteltartozások előtörlesztései – egyéb monetáris intézmények**

**Általános előírások**

**Az adatszolgáltatásban szerepeltetendő ügyletek**

Az adatszolgáltatás az M04 MNB azonosító kódú adatszolgáltatás, illetve az R10 MNB azonosító kódú adatszolgáltatás KONZK1 és KONZT1 tábláiban jelentett, nem-rezidens partnerekkel szemben fennálló, éven túli eredeti lejáratú hiteltartozás törlesztésekből az előtörlesztések megfigyelésére szolgál.

Az adatszolgáltatás szempontjából előtörlesztésnek tekintendők a tárgyévben teljesített azon részleges vagy teljes tőke-visszafizetések, amelyek eredeti lejárata a hitel- vagy kölcsönszerződésben a tárgyévet követő időszakokban volt.

Az előtörlesztett összegek azonosító adatainak kitöltésekor az egyéb befektetésekre és konzorciális hitelekre vonatkozó, az első bekezdésben hivatkozott adatszolgáltatásokra előírt kitöltési előírások irányadók.

Az előtörlesztés időpontjaként a fentiek szerint meghatározott előtörlesztés értéknapja jelentendő.

Az eredeti esedékesség időpontjaként az a naptári nap, illetve napok jelentendő(k), amely, illetve amelyek az előtörlesztésről szóló megállapodás előtt az előtörlesztett hiteltartozás visszafizetési határidejeként szerepelt(ek).

Az R10 MNB azonosító kódú adatszolgáltatásban szereplő rezidens hitelfelvevő által végrehajtott előtörlesztés esetén a KONZK1 táblában jelentett hitel előtörlesztésekor az i, a KONZT1 táblában jelentett hitel előtörlesztésekor pedig a j oszlopban kell a rezidens hitelfelvevő törzsszámát megadni.