**MNB azonosító kód: E53**

**Kitöltési előírások**

**A magyar állam értékpapír-kibocsátásai**

**I. Általános előírások**

Az adatszolgáltatás a magyar állam Magyarországon vagy külföldön történő, hitelviszonyt megtestesítő értékpapír-kibocsátásaira vonatkozik.

**II. A táblák kitöltésével kapcsolatos részletes előírások**

1. Minden egyes kibocsátást külön sorban kell jelenteni.

2. A dátumot minden esetben éééé.hh.nn formátumban, előnullázva kell megadni.

**01.1. tábla: Az államkötvény-aukciók eredményei**

Az egyes oszlopok kitöltésére vonatkozó előírások:

Az **a/** és **d/** oszlop meghatározását e melléklet I. E. 2. pontja tartalmazza.

Az **f/** oszlopban felhasználható kódokat a 3. melléklet 4.5. pontja szerinti, az MNB honlapján közzétett technikai segédlet tartalmazza. Amennyiben később az előbbiektől eltérő futamidejű államkötvény kibocsátására kerül sor, a kód képzése hasonló elvek alapján történik.

**g/** Aukció sorszáma: az adott államkötvényből kibocsátásra kerülő aktuális tranche sorszámát mutatja meg.

**h/** Az adott aukción kialakult minimális éves hozam, százalékban megadva.

**i/** Az adott aukción kialakult maximális éves hozam, százalékban megadva.

**j/** Az adott aukción kialakult átlagos éves hozam, százalékban megadva.

**k/** Az aukción még elfogadott legkisebb ár, százalékban megadva.

**l/** Az aukción elfogadott legnagyobb ár, százalékban megadva.

**m/** Az aukción kialakult átlagos eladási ár, százalékban megadva.

**n/** Az aukciós értékesítésre meghirdetett mennyiség, millió forintban megadva.

**o/** Az aukción vételre benyújtott ajánlatok összege, millió forintban megadva.

**p/** Az aukción vételre benyújtott ajánlatok száma, darabban megadva.

**q/** A piaci értékesítés mennyisége, millió forintban megadva.

**r/** Az adott aukción elfogadott ajánlatok száma, darabban megadva.

**s/** A piaci értékesítésen túl az ÁKK számlájára történt kibocsátás mennyisége, millió forintban megadva.

**t/** Kibocsátott összes mennyiség: a piaci értékesítés és az ÁKK számlájára történt kibocsátás összege, millió forintban megadva.

A kibocsátási adatoknak tartalmaznia kell a nem kompetitív értékesítési eredményeket is (n/-s/ oszlop).

**01.2. tábla: Diszkontkincstárjegy-aukciók eredményei**

Az egyes oszlopok kitöltésére vonatkozó előírások:

Az **a/** és **d/** oszlop meghatározását e melléklet I. E. 2. pontja tartalmazza.

Az **f/** és **h/** oszlopban felhasználható kódokat a 3. melléklet 4.5. pontja szerinti, az MNB honlapján közzétett technikai segédlet tartalmazza.

**g/** A kincstárjegy futamideje napokban.

**i/** Az adott aukción kialakult minimális ISMA konvenciók szerinti hozam, százalékban megadva.

**j/** Az adott aukción kialakult maximális ISMA konvenciók szerinti hozam, százalékban megadva.

**k/** Az adott aukción kialakult átlagos ISMA konvenciók szerinti hozam, százalékban megadva.

**l/** Az adott aukción kialakult minimális éves diszkontláb, százalékban megadva.

**m/** Az adott aukción kialakult maximális éves diszkontláb, százalékban megadva.

**n/** Az adott aukción kialakult átlagos éves diszkontláb, százalékban megadva.

**o/** Az aukciós értékesítésre meghirdetett mennyiség, millió forintban megadva.

**p/** Az aukción vételre benyújtott ajánlatok összege, millió forintban megadva.

**q/** Az aukción vételre benyújtott ajánlatok száma, darabban megadva.

**r/** A piaci értékesítés mennyisége, millió forintban megadva.

**s/** Az adott aukción elfogadott ajánlatok száma, darabban megadva.

**t/** A piaci értékesítésen túl az ÁKK számlájára történt kibocsátás mennyisége, millió forintban megadva.

**u/** Kibocsátott összes mennyiség: a piaci értékesítés és az ÁKK számlájára történt kibocsátás összege, millió forintban megadva.

**01.3. tábla: Egyéves Magyar Állampapír és Magyar Állampapír Plusz kibocsátási adatok**

Az egyes oszlopok kitöltésére vonatkozó előírások:

Az **a/** és **d/** oszlop meghatározását e melléklet I. E. 2. pontja tartalmazza.

**f/** A kincstárjegy futamideje napokban kifejezve.

**g/** Kibocsátott összes mennyiség: a piaci értékesítés és az ÁKK számlájára történt kibocsátás összege, millió forintban megadva.

**h/** A piaci értékesítés mennyisége, millió forintban megadva.

**i/** A piaci értékesítésen túl az ÁKK számlájára történt kibocsátás mennyisége, millió forintban megadva.

**02.1. és a 02.2. tábla: Államkötvény/Diszkontkincstárjegy visszavásárlási aukciók eredményei**

Az egyes oszlopok kitöltésére vonatkozó előírások:

Az **a/** és **d/** oszlop meghatározását e melléklet I. E. 2. pontja tartalmazza.

**f/** A visszavásárlásra benyújtott ajánlatok összege, millió forintban megadva.

**g/** A visszavásárlásra benyújtott ajánlatok száma, darabban megadva.

**h/** A visszavásárlásra elfogadott ajánlatok összege, millió forintban megadva.

**i/** A visszavásárlásra elfogadott ajánlatok mennyisége, darabban megadva.

**j/** Az adott visszavásárlási aukción kialakult minimális éves hozam, százalékban megadva.

**k/** Az adott visszavásárlási aukción kialakult maximális éves hozam, százalékban megadva.

**l/** Az adott visszavásárlási aukción kialakult átlagos éves hozam, százalékban megadva.

**m/** A visszavásárlási aukción még elfogadott legkisebb ár, százalékban megadva.

**n/** A visszavásárlási aukción elfogadott legnagyobb ár, százalékban megadva.

**o/** A visszavásárlási aukción kialakult átlagos eladási ár, százalékban megadva.

**03. tábla: A magyar állam által zárt körben (Magyarországon és külföldön) kibocsátott, forintban denominált államkötvények adatai**

Az egyes oszlopok kitöltésére vonatkozó előírások:

Az **a/** és **d/** oszlop meghatározását e melléklet I. E. 2. pontja tartalmazza.

Az **f/** oszlopban felhasználható kódokat a 3. melléklet 4.2. pontja szerinti, az MNB honlapján közzétett technikai segédlet tartalmazza.

**g/** Az adott államkötvény kibocsátott összes mennyisége névértéken, millió forintban megadva.

**h/** A kibocsátási árat a fennálló (tőketörlesztéssel korrigált) névérték százalékában kell megadni (pl. ha a kibocsátási ár a névérték 98,2547%-a, akkor 98.2547-nek kell szerepelnie, ha a kibocsátási ár a névérték 100%-a, az érték 100.0000).

**04. tábla: A magyar állam által devizában, szindikálással kibocsátott államkötvények adatai (Magyarországon és külföldön)**

Az egyes oszlopok kitöltésére vonatkozó előírások:

Az **a/** és **d/** oszlop meghatározását e melléklet I. E. 2. pontja tartalmazza.

Az **f/** oszlopban felhasználható kódokat a 3. melléklet 4.5. pontja szerinti, az MNB honlapján közzétett technikai segédlet tartalmazza. Amennyiben később az előbbiektől eltérő futamidejű államkötvény kibocsátására kerül sor, a kód képzése hasonló elvek alapján történik.

A **g/** oszlopban felhasználható kódokat a 3. melléklet 4.1. pontja szerinti, az MNBhonlapján közzétett technikai segédlet (Devizakódok) tartalmazza.

A **h/** oszlopban felhasználható kódokat a 3. melléklet 4.2. pontja szerinti, az MNB honlapján közzétett technikai segédlet tartalmazza.

**i/** Az adott államkötvény kibocsátott összes mennyisége névértéken ezer devizában, a denomináció devizanemében megadva.

**j/** A kibocsátott összes mennyiség névértéken, a teljesítés napján érvényes, az MNB által közzétett hivatalos devizaárfolyamon átszámolva, millió forintban megadva.

**k/** A kibocsátási árat a fennálló (tőketörlesztéssel korrigált) névérték százalékában kell megadni (pl. ha a kibocsátási ár a névérték 98,2547%-a, akkor 98.2547-nek kell szerepelnie, ha a kibocsátási ár a névérték 100%-a, az érték 100.0000).